ब्लास्ट की 3 वजहें; ढेर सारी ऐप्स ना रखें, 7 स्टेप्स फॉलो कर हादसे से बचें
Madhya Pradesh Ujjain Mobile Battery Blast Reason Explained मोबाइल या स्मार्टफोन क्यों फटते हैं? बैटरी की वजह से मोबाइल कैसे फट जाता है? मोबाइल शॉर्ट सर्किट की वजह से कैसे फट जाता है?
मोबाइल फोन बम की तरह फट सकता है। यह बात हम सब जानते हैं। इसके बावजूद कोई न कोई गलती कर ही देते हैं। नतीजा: मौत।
27 फरवरी को उज्जैन से 40 किमी दूर बड़नगर में 68 साल के बुजुर्ग की मौत मोबाइल फटने से हो गई। दयाराम बारोड़ घर में चार्जिंग पर लगे मोबाइल फोन पर बात कर रहे थे। इसी दौरान उसमें ब्लास्ट हुआ।
जिससे बुजुर्ग के सिर से लेकर सीने तक के चीथड़े उड़ गए। एक हाथ भी पूरी तरह उड़ गया। घटनास्थल पर पुलिस को कोई विस्फोटक या ज्वलनशील सामग्री नहीं मिली है। ओप्पो कंपनी का मोबाइल फोन डिस्मेंटल कंडीशन में मिला है। बिजली पॉइंट भी पूरी तरह जला हुआ था।
जरूरत की खबर में बात मोबाइल फोन फटने के कारणों पर करते हैं…
सवाल: मोबाइल या स्मार्टफोन फटते क्यों हैं?
जवाब: बैटरी की वजह से ज्यादातर मोबाइल फोन फटते हैं। बैटरी के फटने का सबसे बड़ा कारण हीट यानी गर्मी है। अब आप सोच रहे होंगे कि बैटरी गर्म होने का रिलेशन मौसम से है, तो ऐसा बिल्कुल भी नहीं है। दरअसल, किसी भी कारण से अगर बैटरी का टेम्प्रेचर बढ़ता है और बैटरी ज्यादा गर्म होती है, तब फोन फटने के चांसेज होते हैं।
ध्यान देने वाली बात- जब बैटरी का कोई हिस्सा किसी कारण से बहुत ज्यादा गर्म हो जाता है और जल्दी ठंडा नहीं हो पाता है। तब बैटरी के फटने की आशंका ज्यादा होती है। अच्छे फोन में बैटरी को ठंडा करने के इंतजाम होते हैं, लेकिन सभी फोन में नहीं।
मोबाइल फोन फटने के 3 कारण
1. बैटरी गर्म हो जाए, फूल जाए या उसमें कोई गड़बड़ी हो जाए।
2. मोबाइल में शॉर्ट सर्किट हो जाए।
3. मोबाइल के हाई-एंड प्रोसेसर पर हीट सिंक न लगा रहे।
सवाल: बैटरी की वजह से मोबाइल कैसे फट जाता है?
जवाब: मुंबई के आईटी एक्सपर्ट मंगलेश एलिया के अनुसार…
सवाल: मोबाइल शॉर्ट सर्किट की वजह से कैसे ब्लास्ट होता है?
जवाब: मोबाइल में लगी एक बैटरी में कई तरह की लेयर होती है। कई बार इन बैटरी की लेयर टूट जाती है या इनमें गैप हो जाता है तो बैटरी फूल जाती है। इसके बाद शॉर्ट सर्किट होकर बैटरी फट सकती है।
सवाल: प्रोसेसर की वजह से मोबाइल कैसे फट सकता है?
जवाब: आजकल ज्यादातर मोबाइल हाई-एंड प्रोसेसर वाले होते हैं, जो ज्यादा हीट होते है। प्रोसेसर बैटरी के पास लगा होता है, जब फोन पर ज्यादा लोड पड़ता है, तो प्रोसेसर गर्म होता है। प्रोसेसर गर्म होकर बैटरी को भी गर्म कर देता है, मोबाइल फटने की आशंका बढ़ जाती है।
सवाल: प्रोसेसर ठंडा रहे, इसके लिए क्या उपाय है?
जवाब: कुछ स्मार्टफोन बनाने वाली कंपनियां हाई-एंड प्रोसेसर पर हीट सिंक लगा देती हैं। हीट सिंक प्रोसेसर में पैदा हुई हीट को बैटरी से दूर रखता है और फोन को जल्दी ठंडा कर देता है। जिस मोबाइल फोन में हीट सिंक नहीं होता, उनमें आग लगने की आशंका ज्यादा होती है।
सवाल: टेम्प्रेचर कंट्रोल करने के अलावा और क्या सावधानी रखें, जिससे फोन फटने की आशंका कम हो जाए?
जवाब:
सवाल: कई बार देखा गया है कि चार्जिंग पर लगा फोन फट जाता है, ऐसा क्यों होता है?
जवाब: चार्ज होते टाइम मोबाइल पर लोड बढ़ जाता है। अगर इस सिचुएशन में कोई कॉल पर बात करे, गेम खेले या सोशल मीडिया चलाए, तो डबल स्पीड से लोड बढ़ेगा और बैटरी ओवरहीट होगी। इससे फटने की आशंका बढ़ जाती है।